Θεωρώ ότι εμείς φτιάχνουμε την τύχη μας.
Πρέπει να έχεις ένα όραμα.
Αν το ακολουθήσεις, μπορούν να συμβούν θαύματα.
Αυτή ακριβώς ήταν η ουσία της ζωής μου.
Είδα την πρόκληση του μπόντι μπίλντινγκ. Την κατέκτησα.
Μετά, είδα την άλλη πρόκληση. Ο πρωταγωνιστής.
Το αστέρι του σινεμά.
Μου θυμίζει τον διάσημο ορειβάτη, τον Έντμουντ Χίλαρι,
που ήταν ο πρώτος που ανέβηκε στο όρος Έβερεστ.
Ο Τύπος τον ρώτησε
"Τι σκέφτηκες όταν κοίταξες τριγύρω κι ήσουν στην κορυφή;"
Απάντησε
"Ξαφνικά είδα μια άλλη κορυφή
πέρα μακριά.
Και άρχισα να σχεδιάζω τη διαδρομή μου.
Πώς θα ανεβώ σ' εκείνη την κορυφή;"
Το 1969,
μάθαμε ότι αναζητούσαν ηθοποιό για τον ρόλο του Ηρακλή.
Θεέ μου. Είναι η ευκαιρία μου να γίνω ένας νέος Ρετζ Παρκ.
Δεν ήμουν έτοιμος. Το μισό σενάριο δεν το καταλάβαινα.
Ίσως να μην είναι τελείως χωρίς αξία, αλλά δεν θα σου άρεσε εκεί κάτω.
Εγώ θα το κρίνω αυτό.
Βαρέθηκα τα ίδια και τα ίδια πρόσωπα,
τα ίδια πράγματα.
Δεν είχα διδαχθεί υποκριτική.
Κανείς δεν υπερέχει του Ηρακλή.
Είμαι ο Ηρακλής.
-Το είπες. -Κανείς θνητός δεν υπερέχει του Ηρακλή.
Αντικατέστησαν τη φωνή μου. Μετά βίας μιλούσα αγγλικά.
Οι Αμερικανοί ήθελαν τα ινδάλματά τους να μιλούν σαν τον Τζον Γουέιν.
Όχι σαν εμένα.
Μου άλλαξαν το όνομα από το Σβαρτσενέγκερ σε Στρονγκ.
Η ταινία βγήκε.
Και δεν ήταν
καθόλου επιτυχία.
Επί πέντε χρόνια δεν μου έγινε καμία προσφορά.
Έπρεπε να μάθω πολλά πράγματα,
να ξεπεράσω πολλά εμπόδια, μεταξύ τους και το μεγαλύτερο,
όταν όλοι λένε "Όχι, δεν γίνεται".
Γιατί δεν τα παράτησες;
Λοιπόν, γιατί το όραμά μου δεν μιλούσε για παραίτηση,
αλλά για ανάβαση στο βουνό.
Κόναν! Τι είναι το καλύτερο στη ζωή;
Να συνθλίψεις τους εχθρούς σου. Να τρέχουν.
Να ακούς τον θρήνο των γυναικών τους.
Η τέχνη του προήλθε
από την αυθεντικότητά του σε όλα όσα έκανε.
Δεν ήταν μόνο η δημοτικότητα. Το κατέστησε κουλ.
Η πιο αξιόλογη αμερικάνικη ιστορία επιτυχίας που ξέρω.
Αλληλοωθούμασταν. Ήθελα να τον σπρώξω από γκρεμό.
Δυστυχώς, δεν βρήκα γκρεμό, οπότε έπρεπε να ζήσω μαζί του.
Άστα λα βίστα, μωρό μου.
Δεν είναι μια κούφια εκδοχή αυτού που θα πίστευε κανείς για τον Άρνολντ.
Είναι εύκολο να τον πεις γερασμένο σταρ περασμένων εποχών,
αλλά είναι πολύ περισσότερο.
ΑΡΝΟΛΝΤ
ΜΕΡΟΣ 2: ΗΘΟΠΟΙΟΣ
Νουντλ.
Έλα εδώ.
Έλα να διαβάσουμε μαζί.
Βασιλιάς σε κάστρο.
Τυπική ατάκα για εμένα.
Μάλιστα.
Εδώ θα μπουκάρουμε.
Είναι μια περίεργη προσαρμογή από το μπόντι μπίλντινγκ στην υποκριτική.
Είμαι ο Ρίκο!
Ναι.
Πού το κάνουμε;
Τι;
Εδώ ή στην κρεβατοκάμαρα;
Εδώ.
Τη δεκαετία του '70, οι ατζέντηδες, οι μάνατζερ
τα στελέχη των στούντιο…
Μου έλεγαν ξεκάθαρα "Είσαι υπερβολικά μεγαλόσωμος.
Είσαι πολύ μυώδης. Αυτό δεν έχει πέραση τώρα.
Ξέχνα το μυώδες σώμα των 115 κιλών".
Βρε!
Με θεωρείς αστείο; Με θεωρείς αστείο!
Πρέπει να παραδεχτείς
πως όταν το κάνεις αυτό, μοιάζεις με έναν μεγάλο πίθηκο.
Σταμάτα!
Ας συνεχίσουμε.
Ας δουλέψουμε την ουσία, την ικανότητα υποκριτικής.
Θα έρθει η στιγμή σου.
ΠΑΡΑΛΙΑ ΒΕΝΙΣ, 1974
Πλέον είχα αποσυρθεί από το μπόντι μπίλντινγκ.
Ο φίλος μου Τσαρλς Γκέινς είχε γράψει ένα μυθιστόρημα, το Stay Hungry..
Ήθελαν να το προσαρμόσουν σε σενάριο.
Μιλούσε για έναν μπόντι μπίλντερ.
Ήμουν στο σωστό μέρος τη σωστή στιγμή.
Στο μυθιστόρημα, αναλύω τι σημαίνει να πεινάς.
Ποτέ να μην είσαι ικανοποιημένος.
Μόλις ο Άρνολντ άκουσε τη φράση, ταυτίστηκε μ' αυτήν.
Ήταν το πιστεύω του. Έτσι ζούσε.
Όσες επιτυχίες κι αν είχε,
πάντα λαχταρά κάτι παραπάνω.
Ο Μπομπ Ράφελσον το αγόρασε για ταινία.
Γράψαμε μαζί το σενάριο.
Για τον ρόλο του Τζο Σάντο
έπρεπε να πείθεις ως ένας σπουδαίος μπόντι μπίλντερ.
Είπα "Μόνο ένας είναι ο κατάλληλος γι' αυτόν τον ρόλο,
ο Άρνολντ Σβαρτσενέγκερ".
Ο Μπομπ είπε "Δεν θα πετύχει. Θέλει μάθημα ορθοφωνίας. Έχει έντονη προφορά".
Ο Άρνολντ βάλθηκε να πείσει τον Μπομπ
ότι ήταν ο σωστός για τον ρόλο.
Μόλις είχε κάνει το Πέντε Εύκολα Κομμάτια και το Ξένοιαστος Καβαλάρης.
Έκανε πολλές διάσημες ταινίες. Ήταν δημοφιλής σκηνοθέτης.
Δεν μου εγγυήθηκε τον ρόλο.
Είπε "Σε λίγους μήνες από τώρα, ας κάνουμε ένα τεστ.
Στο μεταξύ, κάνε μάθημα υποκριτικής".
Μου τηλεφώνησε ο Μπομπ Ράφελσον.
Είπε ότι έχει έναν ηθοποιό
που δεν έχει παίξει σε δραματικά έργα.
"Θα δουλέψεις μαζί του;"
Για τις πρώτες έξι εβδομάδες,
έμαθα ό,τι μπορούσα για τη ζωή του Άρνολντ.
"Πες μου για τον πατέρα σου.
Πες μου για τη μητέρα σου.
Πες μου πώς ήταν να μεγαλώνεις στην Αυστρία.
Μη μιλάς απλώς. Θέλω να μάθω τι βιώνεις όταν το συζητάς.
Πώς νιώθεις;"
Συνειδητοποίησα ότι υπάρχουν κάποια πράγματα που μου λείπουν.
Φυλαγόμουν τόσο πολύ που δεν υπάρχουν αληθινά συναισθήματα.
Ή υπάρχουν, αλλά είναι κρυμμένα και πρέπει να βγουν
για να γίνεις καλός ηθοποιός.
Αν τα αισθήματα εμποδίζουν την εκπαίδευση, τα σβήνω.
Το μυαλό μου πρέπει να ξέρει ότι είναι εντάξει να βγουν παραέξω.
Όταν πήγα στο γραφείο του Μπομπ Ράφελσον,
στη μέση της σκηνής, ο Μπομπ είπε "Μου σηκώθηκε η τρίχα.
Ανατρίχιασα.
Παίρνεις τον ρόλο".
ΤΟ ΓΥΜΝΑΣΤΗΡΙΟ
Με τη βοήθεια του Τζεφ Μπρίτζες και της Σάλι Φιλντ,
και με την έντονη πρόθεση να με κάνουν να λάμψω και να πετύχει η ταινία,
πάντα ήταν έτοιμοι να κάνουν πρόβα μαζί μου.
Πότε θα βγάλεις τη μάσκα;
Όταν δουλεύεις με επαγγελματίες,
λάμπεις κι εσύ.
Δεν μ' αρέσει να παραείμαι άνετος.
Μόλις το συνηθίσεις, δύσκολα το αφήνεις.
Προτιμώ να μείνω πεινασμένος.
Ήμουν ενθουσιασμένος,
αλλά Το Γυμναστήριο θα αργούσε να βγει.
Τώρα τι κάνουμε;
Σε δύο μήνες, ο Τζορτζ Μπάτλερ κι ο Τσαρλς Γκέινς
ήθελαν να κάνουν ένα ντοκιμαντέρ για το μπόντι μπίλντινγκ
ονόματι Pumping Iron.
Πάμε. Πρώτη κλακέτα, πρώτη λήψη.
Λειτουργώ καλύτερα μπροστά σε κοινό.
Και να, δέκα άτομα δούλευαν με το συνεργείο της ταινίας.
Οι κάμερες στα μούτρα μου. Έτσι, είχες καλύτερες επιδόσεις.
Το Pumping Iron κι ο Άρνολντ μαζί
έκαναν το μπόντι μπίλντινγκ αυτό που είναι.
Ήταν το πρώτο που παρουσίασε το μπόντι μπίλντινγκ
στο ευρύτερο κοινό.
Και έκανε τον Άρνολντ πιο αποδεκτό στη βιομηχανία του κινηματογράφου.
Πλέον ο κόσμος δεν με έβλεπε ως το μυώδες φρικιό,
αλλά ως μια προσωπικότητα.
-Τι πιθανότητες έχεις, λες; -Θα χάσω. Είσαι ο καλύτερος.
-Ευχαριστώ. -Παρακαλώ.
Ο λύκος στον λόφο δεν πεινάει όσο ο λύκος που σκαρφαλώνει.
-Ισχύει. -Έτσι;
Δεν πεινά τόσο, αλλά όταν θέλει τροφή, υπάρχει.
Το καλύτερο συναίσθημα σ' ένα γυμναστήριο είναι να κάνεις βάρη.
Για εμένα είναι το ίδιο με μια κοπέλα που κάνει σεξ
και τελειώνει.
Το ίδιο πράγμα είναι.
Το 1977 ήταν τρελό.
Στο φεστιβάλ των Καννών, το Pumping Iron έκανε θραύση.
Εκατοντάδες φωτογράφοι μας ακολουθούσαν. Μας χειροκροτούσαν όρθιοι.
Αν είμαι παντρεμένος; Όχι. Γιατί;
Κανείς δεν προκάλεσε μεγαλύτερο πάταγο εκείνη τη χρονιά από εμάς.
Το μυώδες παλικάρι που ήρθε από τα βάθη της Αυστρίας.
Η ειλικρίνεια, το πνεύμα κάνουν τον Σβαρτσενέγκερ σταρ.
…ονειρεμένη δημοσιότητα, Mr. Universe.
-Μου πέφτει πολύ. -"Πέφτει πολύ". Μπορείς να κάνεις αυτό;
Έκανα παρέα με τον Άντι Γουόρχολ, με διάσημους καλλιτέχνες.
Εξώφυλλα περιοδικών.
Τοκ σόου.
Τότε βγήκε Το Γυμναστήριο.
Ήταν ακόμα πιο τρελό.
Οι Χρυσές Σφαίρες.
Πήρα Χρυσή Σφαίρα για πρωτοεμφανιζόμενο ηθοποιό.
Ήταν σαφές ότι στη συνέχεια δεν θα έπαιζα απλώς,
αλλά θα πρωταγωνιστώ σε ταινίες.
Θα γίνω αστέρι.
Μου δίνεις τον αναπτήρα;
Πολλές φορές, ο κόσμος προσέχει μόνο την επιτυχία.
Αλλά η πραγματικότητα είναι ότι δεν ήταν μόνο επιτυχία, αλλά και ένας αγώνας.
Έκανα το Τζακ, ο Σκανδαλιάρης, με τον Κερκ Ντάγκλας και την Ανν-Μάργκρετ.
Θέλεις να μου τρίψεις την πλάτη;
Φέρνω τα ξύλα.
Όταν βγήκε η ταινία, μια από τις κριτικές έλεγε
ότι το άλογο είχε πιο εκφραστική φάτσα από τον Σβαρτσενέγκερ.
Ήμουν πολύ απογοητευμένος.
Ήταν πολύ δύσκολο να βρω ατζέντη.
Όλοι απαντούσαν το ίδιο. "Δεν μπορούμε να σε προωθήσουμε τώρα.
Είναι η δεκαετία του '70.
Ο Ντάστιν Χόφμαν είναι της μόδας.
Ο Αλ Πατσίνο είναι της μόδας.
Μικροκαμωμένοι τύποι. Το αντίθετο ακριβώς από εσένα".
Ευτυχώς, δεν χρειαζόμουν τα λεφτά.
Αφού με έφερε στην Αμερική, ο Τζο Γουίντερ
μου έμαθε να επενδύω σε ακίνητη περιουσία.
Αγόρασα την πρώτη μου πολυκατοικία τη δεκαετία του '70,
με τον τεράστιο πληθωρισμό.
Αμέσως κατάλαβα τι δυνατότητες είχε.
Μετά αγόραζα κτίρια γραφείων στη Μέιν Στριτ στη Σάντα Μόνικα.
Έγινα εκατομμυριούχος τη δεκαετία του '70,
πριν καν πετύχω στις ταινίες.
Δεν χρειαζόταν να δέχομαι χαζούς ρόλους,
να γίνω καρατερίστας.
"Τι διάολο; Δεν θέλω να γίνω καρατερίστας.
Θέλω να είμαι ο πρωταγωνιστής.
Θέλω να είμαι το αστέρι".
Απλώς και μόνο επειδή υπάρχει δυσκολία ή εμπόδιο…
Δεν με νοιάζει τι απαιτείται.
Μια μέρα, θα είμαι εκεί πάνω μαζί τους.
Κι έτσι, σκέφτηκα
"Αυτά που λένε ότι είναι εμπόδιο,
εγώ θα τα μετατρέψω από μειονέκτημα σε ατού".
Τσέβι!
Είσαι εντάξει;
Εν μέρει ζωντανά από τη Λέσχη Τένις Γουέστ Σάιντ,
βλέπετε το τουρνουά τένις "Ρόμπερτ Φ. Κένεντι".
Φίλε, πονάω.
Με πήρε η Έθελ Κένεντι
και είπε "Ο Μπόμπι Σράιβερ ανέφερε το όνομά σου
για το τουρνουά τένις 'Ρόμπερτ Φ. Κένεντι'.
Θα 'σουν τέλειος. Έχεις τη σωστή προσωπικότητα. Θα έρθεις;"
Είπα "Έθελ, ποτέ δεν έχω κρατήσει ρακέτα".
Πάντα συμβουλευόμουν τον υπεύθυνο δημοσίων σχέσεών μου.
Είπε "Σε πήρε η Έθελ Κένεντι;
Απίστευτο!
Πήγαινε. Δέξου".
Πριν από το ίδιο το τουρνουά, έγινε ένα μεγάλο πάρτι.
Όλοι οι Κένεντι ήταν εκεί.
Η Γιούνις ήρθε και μου είπε "Γεια, χαίρομαι που είσαι εδώ.
Παρεμπιπτόντως, από δω η κόρη μου, η Μαρία Σράιβερ".
Αργότερα είπε "Η κόρη μου σε συμπαθεί πολύ".
Είπα "Η κόρη σου έχει ωραίο κώλο. Οφείλω να σου το πω".
Η Γιούνις είπε "Ευχαριστώ".
Και μετά έφυγε σκεπτόμενη "Τι διάολο;"
Ήταν χαζό. Δεν ξέρω γιατί το είπα.
Ο πάλαι ποτέ Mr. Olympian, Mr. Universe,
ο Άρνολντ έχει απογοητευτεί πολύ.
Σκίζει την μπλούζα, έτοιμος να ξαναμπεί στον αγώνα.
Όταν ήμασταν στο τουρνουά, έβλεπα ότι η Μαρία με κοιτούσε όλη την ώρα.
Αφού τελείωσε, αυτή κι η Κάρολαϊν Κένεντι ήρθαν και μου έπιασαν κουβέντα.
Η Μαρία είπε "Λέω να έρθεις μαζί μας στο Χαϊάνις Πορτ απόψε".
Είπα "Πρέπει απλώς να γυρίσω να πάρω τα ρούχα μου από το ξενοδοχείο.
Έχω μόνο τα ρούχα του τένις".
"Τρελάθηκες; Όλοι κυκλοφορούμε με σορτς εκεί".
Φεύγαμε με ιδιωτικό αεροπλάνο για το Χαϊάνις Πορτ.
Πήγα μαζί της στην παραλία και κολυμπήσαμε στον ωκεανό.
Ανεβήκαμε στο σκάφος και κόβαμε βόλτες στον κόλπο.
Τόσο τρελό ήταν.
Σκέφτονταν "Ας τον τεστάρουμε τον τύπο".
Το επόμενο πρωί, την Κυριακή,
όλοι μπήκαν στο δωμάτιό μου κι είπαν "Είσαι έτοιμος;
Πάμε στην εκκλησία!"
Είπα "Τι εννοείτε; Δεν έχω ρούχα".
Στην εκκλησία, η Ρόουζ Κένεντι καθόταν εκεί μπροστά.
Έπρεπε να ντυθείς καλά γιατί η Ρόουζ…
Καθόμουν εκεί, σαν βλάκας, με το σορτσάκι του τένις
και το πουκάμισο του Μπόμπι Σράιβερ.
Τουλάχιστον φορούσα πουκάμισο.
Πραγματικά ερωτεύτηκα τη Μαρία.
Όχι επειδή ήταν μια Κένεντι, αλλά είχε μια απίστευτη προσωπικότητα.
Έβλεπα την επαναστάτρια μέσα της.
Ήθελα να ξεφύγω από το σπίτι μου, από την Αυστρία.
Κι αυτή ήθελε να ξεφύγει.
Κάπως έτσι ξεκινήσαμε, η Μαρία κι εγώ.
Τον επόμενο χρόνο επιτέλους βρήκα έναν ατζέντη να με εκπροσωπεί.
Έδωσα όσα μου έδωσες στον δικηγόρο μου κι αυτός τα εξετάζει…
Μου είπε "Έχεις συνέντευξη με τον Ντίνο Ντε Λαουρέντις".
Είναι αυτός που έχει κάνει 500 ταινίες.
Είχε Όσκαρ, Χρυσές Σφαίρες, οπότε ήταν πραγματικά σπουδαίος.
Πήγαμε στο γραφείο του. Το πρώτο που είδα ήταν ένας τυπάκος
πίσω από ένα τεράστιο γραφείο.
Όταν σηκώθηκε, δεν ψήλωσε πολύ. Συνειδητοποίησα ότι είναι μικροκαμωμένος.
Τον ρώτησα γιατί χρειάζεται ένα τόσο μεγάλο γραφείο.
Κατευθείαν τα πήρε στο κρανίο.
"Δεν μπορώ να σε χρησιμοποιήσω. Έχεις προφορά".
Είπα "Είναι αστείο που το λες εσύ. Κι εσύ έχεις. Μετά βίας σε καταλαβαίνω".
"Πάρτε τον από δω".
Η πόρτα δεν πρόλαβε να κλείσει.
Ο ατζέντης άρχισε να μου φωνάζει.
"Κοίτα εδώ, Άρνολντ. Ήταν ένα λεπτό και 40 δευτερόλεπτα.
Ήταν η πιο γρήγορη συνάντησή μου στο Χόλιγουντ.
Έπρεπε να ανοίξεις το στόμα σου".
Αργότερα εκείνη τη χρονιά, ο Εντ Πρέσμαν αγόρασε τα δικαιώματα για το Κόναν.
Με είχε ερωτευτεί αφότου είδε το Pumping Iron.
Πίστευε ότι έχω την τέλεια προσωπικότητα
για να παίξω τον Κόναν.
Ζήτησε από τον Ντίνο Ντε Λαουρέντις να κάνει την παραγωγή.
Ο Ντίνο είπε αμέσως "Δεν μπορώ να τον χρησιμοποιήσω.
Είναι ναζί!
Δεν τον συμπαθώ".
Ο Εντ Πρέσμαν δεν είχε ιδέα περί τίνος επρόκειτο.
Ευτυχώς, πριν με διώξουν από το πρότζεκτ,
προσέλαβαν τον σκηνοθέτη Τζον Μίλιους.
Αυτός είπε "Ο Ντίνο δεν σε συμπαθεί".
Είπα "Το ξέρω".
Λέει "Μην ανησυχείς. Θα το λύσω".
Ο Τζον Μίλιους ήταν σκληρός.
Πήγαινε σε συναντήσεις με γεμάτο όπλο,
το έβαζε στο γραφείο όσο μιλούσε σε στελέχη των στούντιο.
Ο Ντίνο δεν ήθελε να ασχολείται μαζί του.
Θεωρούσε τρελό τον Μίλιους.
Ο Μίλιους είπε "Δεν θα κάνω την ταινία χωρίς τον Άρνολντ. Αυτός θα 'ναι ο Κόναν".
ΚΟΝΑΝ, Ο ΒΑΡΒΑΡΟΣ
Τα γυρίσματα ήταν δύσκολα. Ο Μίλιους ήταν τρελός.
Ήθελε να είσαι εκεί έξω στο κρύο,
να ξεπαγιάζεις.
Το θέμα της ταινίας είναι ο πόνος.
Το λάτρευε αυτό.
Έχω μάθει να είμαι αδίστακτος.
Πολύ καιρό αφότου έχεις φύγει, θα κρίνουν αν ήσουν καλός ή όχι.
Τα έκανα όλα μόνος. Δεν υπήρχε κασκαντέρ με τέτοιο σώμα.
Οπότε έπρεπε να τα κάνω όλα μόνος.
Να πάρει.
Η πρώτη λήψη ήταν εντάξει.
Μετά, κάναμε δεύτερη λήψη. Τρίτη λήψη, τέταρτη λήψη.
Στο τέλος, αιμορραγούσα στ' αλήθεια.
Πάντα είχα μανία με την προετοιμασία.
Όσες επαναλήψεις κι αν χρειαστούν.
Δεν πας απροετοίμαστος στο πλατό.
Μόνο αυτό θα χρειαστείς.
Στις πέντε το πρωί, κάναμε προπόνηση των σαμουράι,
πάλη, μάχη με σπάθες,
για να κατανοήσω και να κάνω σωστά την κίνηση.
Αμέτρητες ώρες ιππασίας,
γιατί ήθελα να είμαι ένα με το άλογο.
Κάποια στιγμή, ο Ντίνο Ντε Λαουρέντις ήρθε στο πλατό.
Ανέβηκε από τα σκαλιά.
Έφτασε σ' εμένα.
Μου είπε "Σβαρτσενέγκερ.
Είσαι ο Κόναν".
Γύρισε, ξανακατέβηκε.
Ο Μίλιους έτρεξε προς το μέρος μου και με αγκάλιασε.
Είπε "Ναι! Σε λάτρεψε! Άκουσες τι είπε;" Απάντησα "Είπε ότι είμαι ο Κόναν. Ξέρω".
"Είναι το καλύτερο κομπλιμέντο. Είσαι ο Κόναν! Είσαι ο χαρακτήρας".
Ένας πρώην Mr. Universe με κορμί σαν φορτηγό
πρωταγωνιστεί στο Κόναν, ο Βάρβαρος.
-Περί τίνος πρόκειται; -Είναι μια φαντασία.
Περιπέτεια. Διαδραματίζεται σε μια φανταστική εποχή.
Ο Άρνολντ Σβαρτσενέγκερ. Conan le Barbare.
Γύρισα όλον τον κόσμο για την προώθηση,
για να δείξω ότι είμαι ο Άρνολντ ο ηθοποιός, όχι ο μπόντι μπίλντερ.
Πέτυχε, γιατί καθιερώθηκα ως διεθνής ηθοποιός.
Το Κόναν έβγαλε 90 εκατομμύρια δολάρια παγκοσμίως.
Είχα αποδείξει στους αμφισβητίες ότι ένας ξένος με προφορά
και με βάρος 110 κιλών μπορεί να γίνει πρωταγωνιστής
και να έχει πουλά σ' όλον τον κόσμο.
Γάμα τους λοιπόν.
ΣΑΝ ΒΑΛΕΪ 2023
Αυτό το σπίτι το έχω εδώ και πάνω από 25 χρόνια.
Είναι συνδυασμός Αυστρίας και Αμερικής.
Είναι η αυστριακή ζεστασιά και το αμερικανικό μέγεθος.
Μεγάλο!
Πολύ μεγάλο δεν είναι αρκετά μεγάλο.
Αυτή είναι η ιδέα.
Όταν ήρθα εδώ τη δεκαετία του '60 και του '70, η Αμερική είχε προβλήματα.
Οι φόνοι της ομάδας του Μάνσον, οι αντιπολεμικές διαμαρτυρίες.
Οι χίπηδες ξεσηκώνονταν.
Ένας μετανάστης σαν εμένα δεν τα λογαριάζει όλα αυτά.
Πάω στη λαμπερή πόλη στον λόφο.
Ναι, ίσως έχει ελαττώματα και απαίσια πράγματα,
αλλά εγώ δεν τα βλέπω αυτά.
Το να έχεις τη δυνατότητα να περάσεις από τον έναν κόσμο στον άλλον,
από το μπόντι μπίλντινγκ στο θέαμα, την υποκριτική. Μόνο στην Αμερική.
Ερωτεύτηκα την Αμερική επειδή είδα μια ασπρόμαυρη ταινία στο σχολείο.
Ουρανοξύστες στη Νέα Υόρκη.
Η γέφυρα Γκόλντεν Γκέιτ.
Όλα ήταν τεράστια και μεγάλα,
Ήθελα να συμμετέχω σ' αυτό.
Αγαπώ την αμερικανική μουσική. Αυτόν τον Αμερικανό πολιτικό.
Όλα αυτά ήταν η Αμερική.
Έκανα αίτηση για υπηκοότητα.
Φυσικά, πρέπει να περάσεις ένα τεστ. Εξασκήθηκα. Το πέρασα.
Το 1983, πήρα την υπηκοότητα.
Περίμενα αυτήν τη στιγμή εδώ και πολύ καιρό.
Επιτέλους είμαι Αμερικανός πολίτης και νιώθω υπέροχα.
Πραγματικά ένιωθα ότι ήταν ένα σπουδαίο δώρο
το να γίνεις Αμερικανός.
Γεννήθηκα στην Αυστρία και είμαι περήφανος γι' αυτό,
αλλά είμαι προϊόν της Αμερικής.
Αυτή η χώρα χρειάζεται μια νέα κυβέρνηση
που θα ξανακάνει την Αμερική σπουδαία.
Τη δεκαετία του '80, τα προβλήματα περασμένων δεκαετιών ξεπεράστηκαν.
Τότε εκλέχθηκε ο Ρόναλντ Ρίγκαν.
Αυτός δεν ανεχόταν τις μπούρδες κανενός. Η Αμερική επανήλθε.
Όλοι προσφέρατε τη ρώμη, το ηθικό θάρρος και ναι, την πνευματική δύναμη
που έχτισαν την πιο σπουδαία, πιο ελεύθερη χώρα του κόσμου.
Η Αμερική ήταν ισχυρή, κι αυτό επηρέασε το σινεμά.
Ξαφνικά, ο κόσμος καλωσόριζε τις ταινίες δράσης.
Ήταν σημαντικό να έχεις μυώδες σώμα και να μοιάζεις με ήρωα δράσης.
Έτσι, επωφεληθήκαμε από την εκλογή του Ρίγκαν.
Ο κόσμος έλεγε "Ναι, η Αμερική επανέρχεται".
Όσο για τον Άρνολντ,
όλα αυτά τον έφεραν κατευθείαν στη μεγάλη οθόνη.
Πήγα σε ένα πάρτι και γνώρισα τον Μάικ Μένταβοϊ
που είναι ένας φημισμένος παραγωγός.
Μου είπε "Έχουμε μια τέλεια ταινία γεμάτη δράση.
Λέγεται Ο Εξολοθρευτής.
Δεν ήμουν πολύ πρόθυμος. Δεν ήθελα άλλη μία χαζή ταινία.
Αλλά το γράψιμο ήταν πολύ καλό.
Είπε "Ακόμα ψάχνουμε ηθοποιό για τον ρόλο του Ρις".
Ο Μάικ Μένταβοϊ μού είχε πει ότι όλοι οι ηθοποιοί είχαν βρεθεί.
"Τα έχω όλα κανονισμένα".
Ο Ο. Τζ. Σίμπσον κι ο Άρνολντ Σβαρτσενέγκερ.
Είπα "Ποιος είναι ποιος;" Μου φάνηκαν λάθος αυτά τα ονόματα.
Δεν το γλίτωνα. Έπρεπε τουλάχιστον να δω αυτόν τον Σβαρτσενέγκερ.
Θα συναντούσα τον Άρνολντ στο Le Dome. Εκεί έκλειναν πολλές συμφωνίες.
Ο Άρνολντ είχε διαβάσει το σενάριο, είχε σημειώσεις. Μίλησε.
Απλώς καθόμουν και τον παρακολουθούσα. Λες κι έσβηνε ο ήχος.
Έβλεπα πώς το φως που αντανακλάται από τα παράθυρα
έπεφτε στο πρόσωπό του όταν άνοιγε η πόρτα. Σκεφτόμουν
ότι έχει φοβερή φάτσα.
Κατά τη συζήτηση αποσαφηνίστηκε ότι δεν ήταν αποφασισμένο
ο Ο. Τζ. Σίμπσον να παίξει τον Εξολοθρευτή.
Δεν έπειθε ως μια φονική μηχανή.
Ναι.
Στο μεταξύ, αυτός μιλούσε για τον Εξολοθρευτή, όχι για τον Ρις.
Είπα "Κοίτα, όποιος κι αν είναι, δεν κάνει να μοιάζει καθόλου με άνθρωπο".
Ο τρόπος που ανεβαίνει στη μηχανή, που τρέχει, που σηκώνεται.
Όλα πρέπει να είναι ακριβώς σαν να τα κάνει μια μηχανή.
Λέει "Γιατί δεν παίζεις εσύ τον Εξολοθρευτή;
Καταλαβαίνεις τον χαρακτήρα. Εσύ είσαι η μηχανή".
Είπα "Όχι, δεν θέλω να παίζω κακούς.
Ο ρόλος έχει μόνο 26 ατάκες".
Άρχισα να τσακώνομαι μαζί του γι' αυτό. Αυτός απάντησε ήρεμα "Σκέψου το".
Το σκέφτηκα για τρεις μέρες, μετά τον πήρα
κι είπα "Το ξαναδιαβάζω, και με βλέπω όλο και πιο πολύ ως τον Εξολοθρευτή".
Του είπα ότι δέχομαι. Ξεκίνησε η προετοιμασία.
Ο ΕΞΟΛΟΘΡΕΥΤΗΣ
Κατάλαβε ότι ήταν ακριβώς αυτό που χρειαζόταν
για να αντισταθμίσει την τεράστια αξία της μάρκας που είχε
ως "το κορμί".
Αυτό δεν είχε σχέση με το σώμα, αλλά με το πρόσωπο.
Αλήθεια, ήταν απλώς μια δουλειά.
Δεν τη θεωρούσα ιδιαίτερα σπουδαιότερη από άλλα σενάρια.
Ήμουν τελείως ανίδεη.
Είχε χαμηλό μπάτζετ, όλοι ήμασταν σχετικά άπειροι σ' αυτό.
Σίγουρα είχα αμφιβολίες.
Κατά τον αλαζονικό ορισμό μας, ο Άρνολντ ήταν φιγουρατζής.
Ένας μπόντι μπίλντερ που παριστάνει τον ηθοποιό.
Όμως, μια και ήμουν περίεργη,
καθόμουν από δίπλα και παρακολουθούσα τον Άρνολντ.
Ο Εξολοθρευτής είναι εκεί έξω.
Δεν διαπραγματεύεσαι μαζί του.
Δεν μπορείς να τον λογικέψεις.
Δεν νιώθει οίκτο,
ούτε μετάνοια, ούτε φόβο.
Και δεν θα σταματήσει ποτέ,
μέχρι να πεθάνεις.
Και πείστηκα.
Η σωματική διάπλαση, η ακαμψία,
όλα εκείνα που ενσωμάτωνε.
Σκέφτηκα "Ίσως πετύχει".
Σε κάποια φάση, είχαμε μια σκηνή σε αστυνομικό τμήμα.
Είμαι φίλος της Σάρα Κόνορ. Έμαθα ότι είναι εδώ. Μπορώ να τη δω;
Όχι, δεν μπορείς. Δίνει κατάθεση.
Η ατάκα είναι "Θα επανέλθω".
Δεν έπρεπε να είναι κάποια σπουδαία στιγμή.
Κυριολεκτικά, εκ πρώτης όψεως δεν θα έπρεπε να είναι πρόβλημα.
Θα επανέλθω.
Για κάποιον λόγο, ο Άρνολντ δεν το έλεγε.
Είπα "Απλώς πες 'Θα ξανάρθω'. Κράτα το απλό".
Είπα "Τζιμ, μου φαίνεται αστείο όταν λέω 'Θα ξανάρθω'.
Ακούγεται πολύ περισσότερο σαν μηχανή αν πω 'Θα έρθω ξανά'".
Μου είπε "Είσαι ο σεναριογράφος;" Είπα "Όχι".
Απάντησε "Μη μου λες πώς να γράφω, γαμώτο".
Είπα "Εντάξει.
'Θα ξανάρθω'".
"Ναι!
Θεέ μου, ανατρίχιασα! Καταπληκτικό!"
Θα ξανάρθω.
Είχε απόλυτο δίκιο.
Έγινε η πιο δημοφιλής ατάκα στην ιστορία του σινεμά.
Αυτό δείχνει ποιος είχε δίκιο και ποιος είχε άδικο.
ΠΡΟΕΠΙΣΚΟΠΗΣΗ
Από μια ταινία ζητώ πολλή δράση, να 'ναι καλοφτιαγμένη.
Να σε κάνει να νοιαστείς για κάποιον.
-Αυτή τα έχει όλα. -Σαφώς.
Έχει πολλή δράση. Άτομα που τα νοιάζεσαι. Έξυπνη πλοκή.
Όταν βγήκα από τον Εξολοθρευτή, είχα διασκεδάσει πάρα πολύ.
Η εισπρακτική επιτυχία δεν σημαίνει ότι αρέσει στους κριτικούς.
Έτσι, όταν οι κριτικοί του περιοδικού Time
την ψήφισαν στις δέκα κορυφαίες ταινίες, αυτό ήταν ανήκουστο.
Φρίκαρε ως και τον Τζιμ Κάμερον.
Ξαφνικά, είχα πάρει φόρα.
Όμως, κάτι δεν ήταν σωστό.
ΠΥΛΗ ΠΡΟΣ ΤΗ ΧΩΡΑ ΤΩΝ ΔΙΑΚΟΠΩΝ ΚΑΛΩΣ ΟΡΙΣΑΤΕ ΣΤΟ ΧΟΟΥΠ
Πάντα χρειάζομαι εχθρό.
Επισκέπτεσαι κάποιον;
Όχι.
Το '77, ο Άρνολντ κηρύχθηκε καλύτερος πρωτοεμφανιζόμενος. Σοβαρά;
Η δεκαετία του '80 είχε ενδιαφέρον.
Ακόμα δεν είχε διαμορφωθεί ο απόλυτος "ήρωας της δράσης".
Ως τότε, η δράση ήταν καταδίωξη με αμάξια, όπως το Μπούλιτ, Ο άνθρωπος από τη Γαλλία.
Όχι μια ταινία που μιλά μόνο για "νόηση"
και υπονοούμενα και λεκτική έκφραση.
Με το Πρώτο Αίμα, το θέμα ήταν η δράση.
Βασιζόσουν στο σώμα σου
για να πεις την ιστορία.
Ο διάλογος δεν ήταν απαραίτητος.
Είδα μια ευκαιρία γιατί κανείς άλλος δεν το έκανε,
εκτός από έναν άλλον τύπο από την Αυστρία…
που δεν χρειάζεται να μιλά πολύ.
Ο Σλάι ήταν μπροστά μου τη δεκαετία του '80,
οπότε εγώ έπρεπε να τον φτάσω.
Κάθε φορά που έβγαινε μια ταινία, όπως το Ράμπο ΙΙ,
έπρεπε να δω πώς θα τον ξεπεράσω.
Η νέα ταινία σου, το Κομάντο,
φυσικά συγκρίνεται με το Ράμπο.
Δεν συγκρίνονται Η δική μου δεν διαδραματίζεται σε ζούγκλα.
Και πώς συγκρίνονται οι μύες σου με του Σταλόνε;
Έχω τόσους τίτλους. Δεν χρειάζεται να δικαιολογούμαι.
Ο Άρνολντ μπήκε δυνατά.
Γίναμε τρομερά ανταγωνιστικοί, όπως οι Άλι και Φρέιζιερ,
ή όπως μεγάλοι πολεμιστές στην ίδια τροχιά.
Μόνο ο ένας χωράει.
Είχαμε τελείως διαφορετικό στιλ υποκριτικής.
Ήταν ανώτερος.
Είχε όλες τις απαντήσεις. Είχε το σώμα και τη δύναμη.
Αυτός ήταν ο χαρακτήρας του.
Τοκ, τοκ.
Εγώ προσπαθούσα να είμαι ο τύπος
που δεν είναι πολύ προικισμένος.
Συνέχεια έπρεπε να τις τρώω.
Ο Άρνολντ δεν τραυματιζόταν πολύ. Είπα "Άρνολντ.
Και με δράκο να παλέψεις, μόνο ένα τσιρότο θα έχεις".
Ήμασταν απίστευτα ανταγωνιστικοί.
Νομίζω ότι χρειάζεσαι λίγο σίδερο στη διατροφή σου.
Δεν αντέχαμε να είμαστε στο ίδιο δωμάτιο. Μας χώριζαν.
Ανταγωνιζόμασταν σε όλα.
Βρε κάθαρμα.
Το μυώδες, λαδωμένο κορμί.
Τι τρέχει;
Ποιος είναι πιο άγριος, πιο σκληρός;
Είπε "Αν ο Σταλόνε σκοτώνει 15, εγώ θα σκοτώσω 30".
Ποιος έχει μεγαλύτερα μαχαίρια;
Μείνε εδώ.
Μεγαλύτερα όπλα;
Γρήγορα περάσαμε σε κανόνια.
Ο Σλάι κι εγώ είχαμε πόλεμο.
Ήθελε να είναι ο πρώτος.
Δυστυχώς, το κατάφερε.
Χωρίς τον Σταλόνε, ίσως δεν θα είχα τόσο μεγάλο κίνητρο
να κάνω τις ταινίες που έκανα και να δουλέψω τόσο σκληρά.
Είμαι ανταγωνιστικός.
Μια ζωή, πάντα ήμουν έτσι.
Όταν ήμουν μικρός,
ο αδερφός μου πήγαινε γυμνάσιο στο Γκρατς.
Έπρεπε να περπατά μισή ώρα ως τη στάση,
μέσα από ένα δάσος.
Ο αδερφός μου φοβόταν το σκοτάδι.
Ήταν πολύ τρομακτικό να γυρίζει σπίτι.
Οπότε έπρεπε να πηγαίνω
και να φροντίζω ο αδελφός μου να μην κλαίει στον δρόμο.
Ήθελα να αποδείξω στους γονείς μου ότι ήμουν ο πιο γενναίος.
Ήθελα να είναι περήφανοι για εμένα
και να δείξω ότι, ναι, μπορώ να τα καταφέρω.
Το 1985,
πήρα μαζί μου τη Μαρία στην Αυστρία,
στο Ταλ.
Στο χωριό μου.
Μετά πήγαμε στη λίμνη Τάλερ στο χωριό μου.
Σήμαινε πολλά για εμένα
που μπόρεσε να δει από πού κατάγομαι,
από πού ξεκίνησαν όλα.
Της είπα
"Έχει βαρκούλες εκεί. Θα σε πάω βαρκάδα".
Στη μέση της λίμνης, έβγαλα το δαχτυλίδι και της ζήτησα να με παντρευτεί.
Η έκπληξη πέτυχε.
Ο γάμος ήταν στο Χαϊάνις Πορτ, στην ίδια εκκλησία
όπου γνώρισα τη γιαγιά της Μαρίας, τη Ρόουζ Κένεντι.
Ήταν ο μεγαλύτερος γάμος που έχω δει. Είχε τουλάχιστον 500 άτομα.
Ήξερα το εν δέκατο.
Πώς σ' αγαπώ;
Ας μετρήσω τους τρόπους.
Σ' αγαπώ
με την ανάσα,
τα χαμόγελα, τα δάκρια
όλης της ζωής μου.
-Εγώ, η Μαρία… -Εγώ, ο Άρνολντ…
-Δέχομαι εσένα, Άρνολντ… -Δέχομαι εσένα, Μαρία…
Στα καλά και στα άσχημα, στην αρρώστια και στην υγεία,
Θα σε αγαπώ…
-Και θα σε τιμώ… -Για όσο ζω.
Και τώρα τι;
Μπορείς να φιλήσεις τη νύφη.
Πάντα πίστευα ότι είμαι το πιο τυχερό κάθαρμα του κόσμου.
Είμαι πολύ τυχερός που έχω επιτυχία στο σινεμά,
στην προσωπική μου ζωή.
Λίγοι μπορούν να πουν ότι είναι πετυχημένοι και στα δύο.
ΣΥΝΕΧΙΖΕΙ ΑΚΑΘΕΚΤΗ ΕΓΚΥΟΣ
Και μετά, η πατρότητα ήταν μια ολοκαίνουρια εμπειρία.
Ο κόσμος μιλά πολύ γι' αυτό, αλλά δεν καταλαβαίνεις τι λένε.
Όταν γεννήθηκε η Κάθριν,
έτρεχαν δάκρυα από τα μάτια μου.
Είχα συγκινηθεί τόσο πολύ
για αυτήν τη ζωή που είχα δημιουργήσει με τη Μαρία.
Συνειδητοποιείς ότι είναι ένας άλλος κόσμος.
Ήταν απίστευτο το πόσο μεγάλη χαρά μάς έφερε.
Κι ένα μεγάλο κίνητρο να συνεχίσεις με την καριέρα σου.
Όμως, τώρα πρέπει να το αναλογίζεσαι.
Πάντα, όταν διαβάζω κάποιο απόφθεγμα, σκέφτομαι
"Θα μπορούσα να το είχα πει κι εγώ".
Η φράση του Τεντ Τέρνερ "Κοιμήσου νωρίς, σήκω νωρίς, δούλεψε και κάνε διαφήμιση"
ήταν ένα τέτοιο απόφθεγμα.
Την πρώτη φορά που πέτυχα τον Άρνολντ,
είχαμε πάει για σκι στο Κολοράντο.
Έβγαινε από το Snowmass Club.
Ξαφνικά σταμάτησε και με έδειξε. "Είσαι ο τύπος από το Ghostbusters".
Είπα "Ναι, είναι η ταινία μου". Είπε "Άνετα θα 'μουν κυνηγός φαντασμάτων".
Ήταν ένας έξυπνος τρόπος να μου πει "Μπορώ να παίξω σε κωμωδίες".
Βγήκαμε για δείπνο και με έπιασε απροετοίμαστο.
Μίλησε πολύ καλά
και η ευφυΐα και το χιούμορ του φαίνονταν.
Είπα "Κάποτε θα κάνουμε μια ταινία μαζί".
Αργότερα, ήμουν με τον Ντάνι ΝτεΒίτο σε κάποια προβολή της Disney.
Η συνάντησή μου με τους δυο τους μέσα σε μια βδομάδα
μου έδωσε την ιδέα ότι ίσως θα ήταν το τέλειο ζευγάρι
σε μια ταινία.
Ξαφνικά, μου τηλεφώνησε ο Άιβαν Ράιτμαν.
Λέει "Τι λες να είστε αδέλφια με τον Σβαρτσενέγκερ
στο Οι δίδυμοι;"
Είπα "Χριστέ μου, είναι καταπληκτική ιδέα".
Ήμουν στη Νέα Υόρκη με τα παιδιά μου. Έβγαινα από ένα αμάξι σ' ένα ξενοδοχείο.
Παιδευόμουν με τις αποσκευές. Ένιωσα ένα χέρι στον ώμο.
Πήραν την τσάντα. Νόμιζα ότι είναι ο πορτιέρης.
Γυρνάω, και ήταν ο Σβαρτσενέγκερ.
"Γεια, Ντάνι". Είπα "Άρνολντ! Ευχαριστώ!"
Αυτή ήταν η πρώτη μας συνάντηση.
Για να πετύχει αυτό,
έπρεπε να πιστέψεις την ιστορία, όσο παράλογη κι αν είναι.
ΟΙ ΔΙΔΥΜΟΙ
Έχω αδερφό;
Ναι.
Σε έστειλαν σε ορφανοτροφείο στο Λος Άντζελες.
Ένιωσα ότι το να παίζω έναν πιο αφελή,
έναν πιο άβγαλτο χαρακτήρα θα ήταν αποτελεσματικό.
Μάλλον θα είναι ολόιδιος μ' εμένα!
Το γράψαμε έτσι.
Μέρος της δουλειάς μου ως σκηνοθέτης είναι να εκμεταλλευτείς ό,τι μπορείς
για να αποκαλυφθεί η βαθύτερη φύση του Άρνολντ.
Κυρίως δεν ήθελα να το προσεγγίσω με αστείες ατάκες.
Πάντα πίστευε ότι ο τρόπος να πεις μια ατάκα
είναι να την ξεφουρνίσεις με έναν φυσικό τρόπο.
Ενώ οι σπουδαίοι κωμικοί παίζουν όσο πιο διακριτικά γίνεται.
Πάντα λέω στους σεναριογράφους να γράφουν για εμένα.
Υποσχέθηκα να σε σκοτώσω τελευταίο.
Ναι, Μάτριξ, το υποσχέθηκες.
Είπα ψέματα.
Οι ατάκες για τις οποίες είμαι διάσημος… Δεν μιλάς έτσι στην κωμωδία.
Ήταν μια ενδιαφέρουσα αλλαγή που έπρεπε να γίνει.
Ήθελε προσπάθεια να ξεφορτωθείς όσα δούλευαν για εσένα.
Με το καλημέρα, μπίνγκο.
Ταιριάξαμε.
Με λένε Τζούλιους και είμαι δίδυμος αδελφός σου.
Προφανώς! Μόλις κάθισα, νόμιζα ότι κοιτούσα καθρέφτη!
Δεν είμαστε πανομοιότυποι.
Μετά κάναμε τη φάση με το καθρέφτισμα.
Οι δίδυμοι ήταν η πρώτη ταινία μου που έβγαλε πάνω από 100.000.000 δολάρια
από τις εισπράξεις.
ΔΙΕΘΝΩΣ 71.088.059 ΔΟΛΑΡΙΑ
ΠΑΓΚΟΣΜΙΩΣ 183.024,447 ΔΟΛΑΡΙΑ
Όλοι έχουν την ταινία στο ράφι τους.
Ή έστω, ο τραπεζικός λογαριασμός μου αυτό λέει.
"ΟΙ ΔΙΔΥΜΟΙ" ΕΙΝΑΙ ΧΑΡΟΥΜΕΝΟΙ ΚΑΙ ΠΛΟΥΣΙΟΙ!
Γνώρισα τον Άρνολντ σε πάρτι για το Χάλογουιν.
Μεγάλωσα σε μια αυστριακή οικογένεια,
οπότε μας συνέδεαν το σκι,
τα βιενέζικα σνίτσελ, τα δερμάτινα παντελονάκια.
Είπε "Έχω αρχίσει και βγάζω πολλά λεφτά. Θέλω να ασχοληθώ με κάτι άλλο από ακίνητα.
Θέλω να διαχειρίζεσαι τα λεφτά μου. Θα βοηθήσεις;"
Η αναμονή τελείωσε.
Το Planet Hollywood άνοιξε στα μέρη μας.
Η επιρροή του στα μέσα της δεκαετίας του '80 κι ως το 2000
ήταν τεράστια.
Έκανε δημοφιλή τα πούρα.
Ξαφνικά, τα πούρα ήταν της μόδας. Ήταν ο μεγαλύτερος σταρ του κόσμου.
Πάντα είχε ένα πούρο στις ταινίες.
Τα μεγάλα ρολόγια. Κανείς δεν φορούσε μεγάλα ρολόγια.
Ο Άρνολντ είχε εμπλοκή στην ανάπτυξη του πρώτου εμπορικού Hummer.
Η ιδέα της Αμερικής που επιλέγει μεγαλύτερα αμάξια, SUV, όλα αυτά.
Όλα αποτελούσαν ένα κομμάτι.
Είναι η μάρκα του.
Είμαι επιβήτορας. Έχω αρχίδια.
Καπνίζω το πούρο μου όπου θέλω.
Δεν χρειάζεται να βρω κρυψώνα σαν εσένα.
Είναι το Schmäh. Αυτό ακριβώς είναι Schmäh.
Όλα είναι μαλακίες.
Για να πουλάς, χρειάζεσαι το Schmäh.
Μπορώ να το μεταφράσω μόνο ως "μαλακίες".
Στην Αμερική λέμε μαλακίες.
Στην προώθηση ταινιών. "Καλύτερα τα βάρη από τον οργασμό". Είναι όλο Schmäh.
Πάντα μου άρεσαν τα μεγάλα, δυνατά στρατιωτικά οχήματα.
Οδήγησα Hummer, μετά είχα άρμα.
Μέσα σε κάτι τέτοιο, χρειάζεσαι ένα πούρο.
Τότε όλα είναι ακόμα πιο μεγάλη μαγκιά.
Είναι απλώς το Schmäh.
ΕΞΟΛΟΘΡΕΥΤΗΣ 2: ΗΜΕΡΑ ΚΡΙΣΗΣ
-Εξολοθρευτής 2. Επέστρεψε. -Σωστά.
Όταν κάνεις ένα σίκουελ, δεν μπορείς να κάνεις την ίδια ιστορία.
Στην πρώτη ταινία ήμουν μια σατανική μηχανή
που τα διέλυε όλα στο πέρασμά της.
Ενώ στη δεύτερη,
λέω "Ορκίζομαι…"
Δεν θα σκοτώσω κανέναν.
Στην αρχή, ο Άρνολντ ήταν εντελώς αντίθετος με την ιδέα.
Θα βρισκόμασταν να συζητήσουμε το σενάριο.
Κάθισα. Έβλεπα ότι δεν είναι ο συνηθισμένος εύθυμος εαυτός του.
Του λέω "Τι είναι; Δεν σου άρεσε".
Λέει "Τζιμ.
Δεν σκοτώνω κανέναν".
Ελάτε μαζί μου αν θέλετε να ζήσετε.
"Τώρα είσαι ο καλός, ο φύλακας, ο προστάτης".
Είπε "Καλά. Εντάξει.
Μπορώ να τους ρίξω στο πόδι;"
Είπα "Ναι, ρίξ' τους στο πόδι. Τι λες;"
Λέει "Μια χαρά".
-Τι διάολο κάνεις; -Θα ζήσει.
Λίγο πριν ξεκινήσουμε, ο Τζιμ Κάμερον είπε "Ας πάμε όλοι για φαγητό".
Ήρθε η Λίντα. Έβγαλε το πουλόβερ της.
Κοιτούσα τα μπράτσα της.
Φλέβες στους δικέφαλους.
Μετά, οι τρικέφαλοι.
Όλα σαν σε μπόντι μπίλντερ, μόνο σε μικρογραφία.
Θυμάμαι πόσο τρομερά περήφανη ήμουν να κάνω επίδειξη στον Άρνολντ.
Είπα "Δεν μπορώ να πιστέψω ότι η ρουφιάνα είναι πιο γραμμωμένη από εμένα".
Όποτε δούλευα μαζί του, ζητούσα να μιλήσει στους ηθοποιούς.
Οι ηθοποιοί προσπαθούν να μοιραστούν κάποια αλήθεια
για την υποκριτική.
Αυτός λέει "Ξέχνα το".
Έβλεπε
ότι η μισή δουλειά ήταν η ταινία. Η άλλη μισή η προώθησή της.
Πρέπει να εμπλακείς.
Πρέπει να πεις "Να γιατί πρέπει να δείτε αυτήν την ταινία".
Άσχετα αν οι άλλοι αστέρες λένε όχι επειδή είναι κακομαθημένοι.
"Είμαι αστέρι. Δεν πουλάω ταινίες.
Πούλα την εσύ. Εγώ είμαι ο καλλιτέχνης".
Μαλακίες. Όποιος κι αν είσαι, πρέπει να πουλάς.
Η ταινία δεν έβγαλε 50.000.000 δολάρια όπως η πρώτη,
αλλά πάνω από 200.000.000 δολάρια εδώ.
Έγινε η ταινία με τις μεγαλύτερες εισπράξεις.
Ο Σβαρτσενέγκερ αφάνισε τον ανταγωνισμό στις εισπράξεις.
Γιατί θέλει να παίξει τον καλό σάιμποργκ;
Μια μέρα θα κατεβεί για τη Γερουσία στην Καλιφόρνια.
Δεν ήθελε να το σαμποτάρει παίζοντας τον κακό που ήταν το 1984.
Αυτή είναι η θεωρία μου.
-Αποκλειστικό. -Ναι.
Μάλλον δεν υπάρχει άνθρωπος στον πλανήτη που δεν ξέρει το άτομο εδώ πίσω.
Είναι το νούμερο ένα αστέρι του σινεμά.
Σήμερα βγήκε η νέα του ταινία, Ο Τελευταίος Μεγάλος Ήρωας.
Ένα χειροκρότημα για τον Άρνολντ Σβαρτσενέγκερ.
Όταν βγήκε το Ο Τελευταίος Μεγάλος Ήρωας,
έφτασα στο αποκορύφωμά μου μετά το Εξολοθρευτής 2.
Είχα την πιο πετυχημένη ταινία της χρονιάς.
Όχι μόνο στην Αμερική, αλλά παγκόσμια.
Έτσι, όλοι πλέον προσπαθούσαν να με νικήσουν.
Η νέα ταινία του Σβαρτσενέγκερ δεν αρέσει σε όλους.
Ο Τελευταίος Μεγάλος Ήρωας.
Κάποιες κριτικές τις λες ακόμα και κακεντρεχείς.
Ο Τελευταίος Μεγάλος Ήρωας πετά ασυνήθιστα κοντά στην αποτυχία.
Δεν μπορώ να σας περιγράψω
πόσο στενοχωρήθηκα.
Σε πονάει.
Σε πληγώνει. Είναι ντροπιαστικό.
Ντρέπεσαι όταν βλέπεις τις εισπράξεις.
Πήρα τον Άρνολντ ένα πρωί Σαββάτου. Δεν είχα δει τις ειδήσεις.
Είπα "Πώς πήγε η ταινία;"
Είπε "Απαίσια".
Ακούστηκε σαν να έκλαιγε στο κρεβάτι.
Το πήρε ως μεγάλο χτύπημα στη μάρκα του.
Νομίζω ότι τον τάραξε.
Είπα "Τι θα κάνεις;"
Απάντησε
"Θα κάτσω εδώ μόνος μου".
Είναι η μόνη φορά που τον άκουσα χάλια.
Δεν ήθελα να δω κανέναν για μια βδομάδα, αλλά συνεχίζεις παρακάτω.
Η πεθερά μου συνέχεια έλεγε "Ας προχωρήσουμε παρακάτω.
Πάμε. Προχωράμε".
Είναι ένα σπουδαίο μήνυμα.
Αφού βγήκε το Ο Τελευταίος Μεγάλος Ήρωας,
με πήρε ο Μπόμπι Σράιβερ.
"Να δεις την ταινία La Totale!"
Μια άγνωστη γαλλική ταινία.
Ήταν διασκεδαστική, καλογυρισμένη.
Η ιδέα ήταν αναζωογονητική και νέα.
Οπότε, πήρα τον Τζιμ Κάμερον κι είπα "Τζιμ. Δες αυτήν την ταινία".
Ο Άρνολντ έφερε ένα πρότζεκτ στο οποίο πίστευε. Δεν το είχε ξανακάνει.
Θα διασκεδάζαμε με την κωμωδία.
Ο Άρνολντ είχε κάνει κωμωδία. Είχε φοβερό χιούμορ.
Θα ήταν καλή ταινία δράσης.
Είπε "Ας κάνουμε κάτι μεγάλο". Απάντησα "Ναι, ας κάνουμε κάτι μεγάλο".
Μπορώ να δω την πρόσκλησή σας;
Φυσικά, να η πρόσκλησή μου.
Χτύπησε το τηλέφωνο στην κρεβατοκάμαρα.
Άκουσα το εξής.
"Γεια. Ο Τζέιμς Κάμερον εδώ.
Έγραψα μια ταινία για εσένα και τον Σβαρτσενέγκερ".
Πήρε ο υδραυλικός. Πρέπει να σκάψει κάτω από την πλάκα.
Θα κοστίσει 600 δολάρια.
Εντάξει.
Όχι. Είναι εκβιασμός.
Τι του είπες, λοιπόν;
Κοιμήθηκα μαζί του. Είπε ότι θα κόψει 100 δολάρια.
Καλά το σκέφτηκες. Γεια, μωρό μου.
Ο Άρνολντ είναι απίστευτα γενναιόδωρος με το συνεργείο και τους συναδέλφους του.
Η πόρτα του είναι ανοιχτή όλη μέρα.
Η Μαρία ήταν εκεί. Τα παιδιά ήταν εκεί.
Ήταν υπέροχο.
Σ' αυτόν τον ρόλο, ήμουν ελεύθερη όσο ποτέ στη ζωή μου.
Έλα, μωρό μου.
Και μετά, η ταινία είχε ολοκληρωθεί.
Χτύπησε το τηλέφωνο.
Ήταν ο Τζιμ Κάμερον.
Είπε "Πήγα στον Άρνολντ
και τον ρώτησα
αν μπορώ να βάλω το όνομά σου πάνω από τον τίτλο της ταινίας".
Τόσα λεφτά ξοδεύονται σε δικηγόρους και ατζέντηδες
για τους συντελεστές.
Είναι μεγάλη μπίζνα.
Με όλο το νταηλίκι του, τον εγωισμό του,
όλα όσα έχουν χτίσει τη φήμη του,
είχε την καλοσύνη
να αφήσει χώρο για εμένα.
Με συγκίνησε πάρα πολύ.
Αυτή η ταινία άλλαξε τη ζωή μου.
Σαν φοίνικας από τις στάχτες του. Ο Τελευταίος Μεγάλος Ήρωας,
Ο Άρνολντ Σβαρτσενέγκερ επανήλθε δριμύτερος.
Το Αληθινά Ψέματα είναι αληθινό χρυσάφι. Σάρωσε.
Κι έτσι, επανήλθα. "Ο Άρνολντ επέστρεψε. Όταν λέει 'Θα ξανάρθω', ξανάρχεται".
"ΘΑ ΞΑΝΑΡΘΩ"
Μετά κάναμε το Τζούνιορ που το σκηνοθέτησε ο Άιβαν Ράιτμαν.
Ήταν σουξέ.
Θα γίνω κι εγώ μανούλα.
Μετά, το Απόλυτη διαγραφή έβγαλε πάνω από 100 εκατ. δολάρια.
Τι σκότωσε τους δεινόσαυρους;
Η Εποχή των Παγετώνων!
Μετά ήταν το Μπάτμαν & Ρόμπιν.
Όλα ήταν όμορφα και ωραία.
Είναι ένα θεατρικό.
Η ζωή είναι θεατρικό.
Πρέπει να δέχεσαι την αποτυχία μαζί με την επιτυχία. Έτσι πάει.
Γεια, άκου. Τι θα κάνεις το απόγευμα;
Έλα στο σπίτι μου. Η μαμά μου φτιάχνει ωραίο στρούντελ.
Καλά, δεν έχει στρούντελ.
Όταν πέθανε ο αδερφός μου κι όταν πέθανε ο πατέρας μου,
μόνο εγώ είχα απομείνει στην οικογένεια.
Έπρεπε να προσαρμοστώ και να σκεφτώ τη μητέρα μου.
Το 1974 έμεινε μαζί μου για λίγες εβδομάδες και ενθουσιάστηκε.
Άρχισα να εκτιμώ τη μητέρα μου πολύ περισσότερο,
να κάνω παρέα μαζί της, να περνάμε καλά.
Ερχόταν σε όλα τα γυρίσματα.
Έβγαζε φωτογραφίες.
Έφτιαχνε άλμπουμ, τα έπαιρνε στην Αυστρία
και έκανε φιγούρα στις φίλες της.
Με καμάρωνε πολύ.
Στην Αυστρία, ποτέ δεν μιλάς για δύο πράγματα.
Για τα οικονομικά σου, με κανέναν,
και για τα προβλήματα υγείας σου.
Το 1997,
αφού τελείωσα με το Μπάτμαν & Ρόμπιν,
η μητέρα μου έμενε μαζί μας.
Ξύπνησε, και η Μαρία είπε "Ο Άρνολντ είναι στο νοσοκομείο.
Θα κάνει επέμβαση στην καρδιά". Και η μητέρα μου είπε "Τι;"
Αφού ξύπνησα από το χειρουργείο,
ο γιατρός κάθισε στο κρεβάτι μου και έπιασε το χέρι μου.
Είπε "Άρνολντ, λυπάμαι πολύ.
Δεν πέτυχε.
"Μια βαλβίδα έσπασε και μαζευόταν αίμα στους πνεύμονές σου.
Πρέπει να γίνει κι άλλη επέμβαση".
Άρχισαν να με ετοιμάζουν για τη δεύτερη επέμβαση.
Σκέφτηκα
"Τι διάολο συμβαίνει;
Δεν μου έχουν κάνει αναισθησία, και ο τύπος στέκεται εδώ με το νυστέρι".
Ο γιατρός μού είπε
"Θα περιμένουμε την τελευταία στιγμή. Δεν θέλω να σε χάσω".
Σκέφτηκα "Τι;"
Μετά μου έκαναν αναισθησία και κοιμήθηκα.
Η έκβαση ήταν αβέβαιη.
Δεκαέξι ώρες αργότερα, ξαναξύπνησα.
Το χειρουργείο πήγε καλά.
Η μητέρα μου ήρθε στο νοσοκομείο και μου τα έψαλε που δεν της είχα πει.
"Πώς μου το έκανες αυτό; Είμαι η μάνα σου.
Μπορείς να μου λες τα πάντα".
Της ήρθαν πολλά.
Έναν χρόνο αργότερα,
έλαβα ένα τηλεφώνημα
ότι η μητέρα μου πήγε επίσκεψη στον μπαμπά μου στο νεκροταφείο.
Και εκεί, πάνω στον τάφο, πέθανε.
Ναι…
Η μητέρα μου πέθανε από το ίδιο πρόβλημα με τη βαλβίδα που είχα εγώ.
Αρνήθηκε να χειρουργηθεί.
Πάντα έλεγε "Αν με θέλει ο Θεός, ας με πάρει".
Αμέσως με κατέκλυσε μια αίσθηση. "Λοιπόν, και τώρα;"
Ήταν τόσο βαθιά ριζωμένο μέσα μου που δεν το είχα σκεφτεί,
το ότι ίσως ακόμα επιζητούσα την επιδοκιμασία της.
Για ποιον θα το κάνω τώρα;
Να ζήσεις και χρόνια πολλά
Θέλω να σας ευχαριστήσω για την παρουσία σας εδώ απόψε.
Είχαμε μια φοβερή χρονιά.
Δεν θα πω πολλά, αλλά γνώρισα τον Άρνολντ δύο εβδομάδες αφότου έκλεισε τα 30.
Σε δύο εβδομάδες θα είμαστε μαζί 20 χρόνια και…
Είναι ένα μεγάλο κατόρθωμα.
Πιστέψτε με.
Μετά την επέμβαση, δεν δούλευα για έναν χρόνο.
Τα στούντιο έλεγαν στον ατζέντη μου
"Θα αναβάλουμε αυτήν την ταινία"
ή "Θα το ξανασκεφτούμε".
Συνέβησαν αλλαγές.
Ξαφνικά άρχισα να χάνω ταινίες.
Ο αστέρας ταινιών δράσης.
Ο τύπος που δεν σκοτώνεται στην οθόνη παραλίγο να πεθάνει.
Ανησυχούσα ότι θα ερχόταν το τέλος της καριέρας μου.
Ήξερα ότι στην πρώτη ταινία που θα κάνω,
η ασφαλιστική εταιρεία θα κάθεται στο πλατό και θα παρακολουθεί κάθε λήψη
για να δει αν υπάρχει διαφορά
στην απόδοσή μου μετά την επέμβαση συγκριτικά με πριν.
Σε παρακαλώ, Θεέ μου.
Βοήθησέ με.
Δώσε μου δύναμη.
Τότε, σκέφτηκα "Εντάξει.
Είναι μια νέα μέρα.
Ας προχωρήσουμε μπροστά".
Πάμε!
ΘΑΝΑΣΙΜΗ ΚΑΤΑΔΙΩΞΗ
Θες εγγύηση; Ορίστε.
Κάποτε ήμουν το νούμερο ένα αστέρας του σινεμά.
Μπορούσα να πάω στη Sony,
στη Warner Brothers, στα Universal Studio, στη Disney,
και θα μου πρόσφεραν ταινία.
Αλλά εγώ δεν αναζητούσα αυτό. Αναζητούσα μια νέα πρόκληση.
Όπως και στο μπόντι μπίλντινγκ, τα είχα κάνει όλα.
Δεν έμεινε κάτι που να το κατακτήσω. Ήταν όλο τα ίδια.
Ας κάνουμε κάτι διαφορετικό, πιο συναρπαστικό.
Όταν γνώρισα τη Μαρία και άκουγα όλες τις συζητήσεις στο Χαϊάνις Πορτ,
συζητήσεις για την πολιτική, για διάφορα ζητήματα,
το έβρισκα συναρπαστικό.
Και όλη την ιδέα να υπηρετείς τον κόσμο.
Η Γιούνις, η μητέρα της Μαρία, μου έμαθε τους Παραολυμπιακούς.
Το ερωτεύτηκα.
Ο πρόεδρος Μπους με διόρισε
πρόεδρο του Συμβουλίου Φυσικής Κατάστασης και Αθλητισμού.
Κατάλαβα πόσο διασκεδαστικό είναι.
Τέλεια! Ναι!
Ήμουν πιο χαρούμενος απ' ό,τι στο πλατό.
Έβγαλα όλα τα λεφτά που έχω βγάλει εξαιτίας της Αμερικής.
Γιατί να μη σταματήσω τώρα και να δώσω κάτι πίσω;
Μέσα σε διάστημα κάποιων ετών,
άρχισε να διαμορφώνεται ένα νέο όραμα.
Η πολιτική με ενδιαφέρει πολύ.
Μάλιστα, πολλοί λένε ότι αργά ή γρήγορα,
μετά το σινεμά, θα περάσω στην πολιτική.
-Ο Σβαρτσενέγκερ, πολιτικός; -Ναι, ακριβώς.
Καθώς κοιτάμε το μέλλον, γιατί ακούω να λένε
ότι θα μπεις στην πολιτική;
Κυρίες και κύριοι, ο Άρνολντ Σβαρτσενέγκερ!
Πλέον δεν διατηρώ κανέναν σκεπτικισμό
για το πόσα όρια θα υπερβεί.
Κατανοώ μεγάλο μέρος της ιστορίας γιατί ήμουν φίλος με τον Άρνολντ
επί 40 χρόνια.
Σ' όλη τη ζωή του, ήταν σαφές ότι κατευθύνεται προς κάτι
πολύ μεγαλύτερο.
Πιστεύω ότι η πολιτική ήταν το πεπρωμένο του.
Όλα τα άλλα ήταν μια προθέρμανση.
Κατανοούσε ότι το πολιτικό σύστημα είναι το πλαίσιο
κι ανατίναξε αυτό το πλαίσιο.
Είμαστε εδώ, κυρίες και κύριοι, για να καθαρίσουμε το σπίτι.
Βλέπετε την κορυφή;
Πρέπει να την ανεβώ.
Ό,τι κι αν χρειαστεί,
θα το κυνηγήσω.
Υποτιτλισμός: Λιουμπίνκα Δημητρόβα